A Bizottság 1759/93/EGK rendelete

(1993. július 1.)

a marha- és borjúhúságazatban alkalmazandó mezőgazdasági átváltási árfolyamokat meghatározó ügyleti tényekről

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a közös agrárpolitika céljából alkalmazandó elszámolási egységről és átváltási árfolyamokról szóló, 1992. december 28-i 3813/92/EGK tanácsi rendeletre [1] és különösen annak 6. cikke (2) bekezdésére,

mivel a 3813/92/EGK rendelet 1993. január 1-jétől új agrimonetáris intézkedéseket vezetett be; mivel a mezőgazdasági átváltási árfolyamok meghatározására és alkalmazására vonatkozó részletes szabályokról szóló, 1993. április 30-i 1068/93/EGK bizottsági rendelet [2] meghatározza a 3820/92/EGK bizottsági rendelet [3] 1. cikkében megállapított átmeneti intézkedéseket követően alkalmazandó mezőgazdasági átváltási árfolyamok meghatározó ügyleti tényeit azon különleges szabályok vagy eltérések sérelme nélkül, amelyeket – adott esetben – a 3813/92/EGK rendelet 6. cikkében felsorolt szempontok alapján és az érintett ágazatok hatályos szabályai szerint állapítottak meg; mivel ezért a 3820/92/EGK bizottsági rendelet 1. cikkében megállapított átmeneti intézkedéseket követően a mezőgazdasági átváltási árfolyamoknak a marha- és borjúhúságazatban alkalmazandó meghatározó ügyleti tényeinek a módosításait meg kell állapítani, és egyetlen rendeletben kell összefoglalni;

mivel az 1068/93/EGK rendelet 10. cikke (1) bekezdésének második francia bekezdésében előírt meghatározó ügyleti tény előidézi annak a kockázatát, hogy a 3831/92/EGK bizottsági rendelettel [4] módosított 859/89/EGK rendelet [5] 13. cikke szerint odaítélt mennyiségek szállítását a piaci szereplők spekulációs célból késleltetik; mivel figyelemmel arra a tényre, hogy a húst frissen szállítják, az ilyen gyakorlat valószínűleg károsan hat a hús minőségére; mivel ezért egyetlen meghatározó ügyleti tényt kell megállapítani arra az első napra, amikor az odaítélt termékeket az intervenciós hivatal az érintett pályázati felhívás feltételeinek megfelelően átveheti;

mivel a pályázati felhívásban az 1809/87/EGK rendelettel [6] módosított 2173/79/EGK bizottsági rendeletben [7] említett árakat ECU-ben kell kifejezni a szükségtelen átváltási műveletek elkerülése érdekében;

mivel a 2173/79/EGK rendelet rendelkezéseinek hatálya alá eső ajánlatokat úgy fogalmazták meg, hogy az értékesített termékeket ne vehesse át a vevő addig, amíg az érintett szerződésben ajánlott árat ki nem fizették; mivel annak érdekében, hogy megállapítsák az erre alkalmazandó meghatározó ügyleti tényt – amint az elő van írva az 1068/93/EGK rendelet 10. cikke (1) bekezdése harmadik francia bekezdésében – az első részlet kifizetésének napján hatályos mezőgazdasági átváltási árfolyamot kell kiválasztani;

mivel a 2173/79/EGK rendeletben említett minden egyes biztosíték célja az, hogy biztosítsa a pályázatok benyújtásával és teljesítésével kapcsolatos összes kötelezettség betartását; mivel ebben az esetben az az átváltási árfolyam alkalmazandó, amely a biztosíték érvényessé válásának napján hatályos az 1068/93/EGK rendelet 10. cikke (4) bekezdése negyedik francia bekezdésének megfelelően; mivel annak érdekében, hogy a szóban forgó nap félreértés nélkül azonosítható legyen, helyénvaló e napnak a biztosíték letétbe helyezésének, vagy az annak letétbe helyezéséről szóló igazolás benyújtásának napjában történő megállapítása; mivel, az adminisztráció egyszerűsítése érdekében, azonos szabályokat alkalmaznak a legutóbb 3807/92/EGK rendelettel [8] módosított 2182/77/EGK [9], valamint a legutóbb a 3807/92/EGK rendelettel módosított 985/81/EGK [10] rendelet és a 2539/84/EGK [11] és a 2848/89/EGK [12] bizottsági rendeletekben említett biztosítékokra;

mivel a többi, a marha- és borjúhúságazatban érvényben lévő meghatározó ügyleti tényt nem szükséges az új agrimonetáris intézkedések elveihez igazítani; mivel ezért ezeket az ügyleti tényeket a 3813/92/EGK rendelet 6. cikkének (2) bekezdése alapján meg kell erősíteni;

mivel az e rendeletben előírt intézkedések összhangban vannak a Marha- és Borjúhúspiaci Irányítóbizottság véleményével,

ELFOGADTA EZT A RENDELETET:

1. cikk

(1) A 859/89/EGK rendelet 16. cikkének helyébe a következő szöveg lép:

"16. cikk

A 12. cikkben említett összegekre alkalmazott átváltási árfolyam a legmagasabb beszerzési árak és az érintett pályázat keretében történő intervenció során felvásárolt marhahúsmennyiség megállapításáról szóló rendelet hatálybalépésének napján érvényes árfolyam."

(2) A 3445/90/EGK rendelet 8. cikkének helyébe a következő szöveg lép:

"8. cikk

Az alkalmazandó átváltási árfolyam:

- a támogatás összegére a 9. cikk (2) bekezdésében említett napon hatályos mezőgazdasági átváltási árfolyam,

- a biztosítékok összegére a biztosíték letétbe helyezésének, vagy az annak letétbe helyezéséről szóló igazolásnak az intervenciós hivatalhoz történő benyújtása napján hatályos mezőgazdasági átváltási árfolyam."

(3) A 2173/79/EGK rendelet a következőképpen módosul:

a) A 2. cikk (2) bekezdésének c) pontja az "ECU-ben kifejezve" szövegrésszel egészül ki.

b) Az 5. cikk helyébe a következő szöveg lép:

"5. cikk

Az előzetesen rögzített eladási árak esetében alkalmazandó átváltási árfolyam az azon a napon hatályos mezőgazdasági átváltási árfolyam, amikor az intervenciós hivatalhoz beérkezik a szóban forgó szerződéshez kapcsolódó első fizetési részlet."

c) A 8. cikk (2) bekezdésének c) pontja helyébe a következő szöveg lép:

"c) a tonnánkénti ajánlott ár ECU-ben kifejezve;"

d) A 9. cikk helyébe a következő szöveg lép:

"9. cikk

A beérkezett pályázatokra tekintettel, a szóban forgó termékekre az ECU-ben kifejezett legalacsonyabb eladási árakat a 805/68/EGK rendelet 27. cikkében megállapított eljárással összhangban rögzítik.";

e) A 12. cikk helyébe a következő szöveg lép:

"12. cikk

A pályázatok nemzeti pénznemben történő kifejezéséhez alkalmazott átváltási árfolyam az azon a napon hatályos mezőgazdasági átváltási árfolyam, amikor az intervenciós hivatalhoz beérkezik a kérdéses szerződésben ajánlott első fizetési részlet.";

f) A 15. cikk a következő bekezdéssel egészül ki:

"(5) Az (1) bekezdésben említett biztosítékok összegére alkalmazott átváltási árfolyam megegyezik a biztosíték letétbe helyezésének, vagy az annak letétbe helyezéséről szóló igazolásnak az intervenciós hivatalhoz történő benyújtása napján érvényes mezőgazdasági átváltási árfolyammal."

(4) A 2182/77/EGK rendelet a következőképpen módosul:

a) A 4. cikk (1) bekezdése a következő albekezdéssel egészül ki:

"Az e bekezdésben említett biztosíték összegére alkalmazott átváltási árfolyam megegyezik a biztosíték letétbe helyezésének, vagy az annak letétbe helyezéséről szóló igazolásnak az intervenciós hivatalhoz történő benyújtása napján érvényes mezőgazdasági átváltási árfolyammal.";

b) A 8. cikket el kell hagyni.

(5) A 985/81/EGK rendelet 3. cikkének (2) bekezdése a következő albekezdéssel egészül ki:

"A biztosíték összegére alkalmazott átváltási árfolyam megegyezik a biztosíték letétbe helyezésének, vagy az annak letétbe helyezéséről szóló igazolásnak az intervenciós hivatalhoz történő benyújtása napján érvényes mezőgazdasági átváltási árfolyammal."

(6) A 2539/84/EGK rendelet 5. cikke a következő bekezdéssel egészül ki:

"(4) Az (2) és (3) bekezdésben említett biztosítékok összegére alkalmazott átváltási árfolyam megegyezik a biztosíték letétbe helyezésének, vagy az annak letétbe helyezéséről szóló igazolásnak az intervenciós hivatalhoz történő benyújtása napján érvényes mezőgazdasági átváltási árfolyammal."

(7) A 2848/89/EGK rendelet 6. cikkének (2) bekezdése a következő albekezdéssel egészül ki:

"A biztosíték összegére alkalmazott átváltási árfolyam megegyezik a biztosíték letétbe helyezésének, vagy az annak letétbe helyezéséről szóló igazolásnak az intervenciós hivatalhoz történő benyújtása napján érvényes mezőgazdasági átváltási árfolyammal."

2. cikk

A mezőgazdasági átváltási árfolyamoknak a marha- és borjúhúságazatban alkalmazandó azon meghatározó ügyleti tényeiről szóló rendelkezések, amelyek az 1. cikkben nem kerültek említésre, továbbra is érvényesek.

3. cikk

Ez a rendelet 1993. július 5-én lép hatályba.

Az 1. cikk (1) bekezdését az első, az 1993/94. gazdasági év során megnyitott intervenciós felvásárlásra vonatkozó pályázattól kell alkalmazni. Az 1. cikk (2)–(7) bekezdésben foglaltakat az 1993. július 5-től megkötött szerződésekkel kapcsolatos műveletekre kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1993. július 1-jén.

a Bizottság részéről

René Steichen

a Bizottság tagja

[1] HL L 387., 1992.12.31., 1. o.

[2] HL L 108., 1993.5.1., 106. o.

[3] HL L 387., 1992.12.31., 22. o.

[4] HL L 387., 1992.12.31., 47. o.

[5] HL L 91., 1989.4.4., 5. o.

[6] HL L 170., 1987.6.30., 23. o.

[7] HL L 251., 1979.10.5., 12. o.

[8] HL L 384., 1992.12.30., 33. o.

[9] HL L 251., 1977.10.1., 60. o.

[10] HL L 99., 1981.4.10., 38. o.

[11] HL L 238., 1984.9.6., 13. o.

[12] HL L 274., 1989.9.23., 9. o.

--------------------------------------------------